Publication: Magyar Közlöny
Issue: MK-2009-112 (Year: 2009, Number: 112)
Era: 2004-2010
Section: a 18/2009. (VIII. 6.) MNB rendelethez
Paragraph Index: 770

4. Teljesítés adatai Az „Érvényesség kezdete:” szöveget követõ négyzetekbe számmal (év, hó, nap formában) kell jelezni, hogy mikortól, illetve a „vége:” szöveget követõ négyzetekben azt, hogy meddig érvényes a felhatalmazás. Amennyiben a felhatalmazás visszavonásig érvényes, akkor a „vége:” mezõt követõ négyzetek áthúzásával kell ezt jelezni. Az „Érvényesség kezdete” azt jelenti, hogy a fizetõ fél ettõl a dátumtól biztosítja a kedvezményezett számára azt a lehetõséget, hogy a számláját beszedéssel megterhelje. A „Teljesítés felsõ értékhatára:” szöveget követõ négyzetek kitöltésével adható meg (forintban) az a maximális összeghatár, amelyet a pénzforgalmi szolgáltató a fizetõ fél számlájáról átutalhat a kedvezményezettnek. Ezt az értéket szövegesen is ki kell írni. Amennyiben a beszedni kívánt összeg ezt a limitet meghaladja, úgy a számlavezetõ pénzforgalmi szolgáltatónak kötelessége a teljesítést megtagadni. A négyzetek áthúzásával kell jelölni, ha nem kívánnak felsõ értékhatárt megadni.

Source: https://magyarkozlony.hu/hivatalos-lapok/d8128d8f90dd19a1d402d211eb10cb7c37b73ea8/dokumentumok/72009873acce2942e3dd229206846fc57df03e92/letoltes